Bota reagon ndaj komenteve të kandidatit Trump
Analistët thonë se reagimi i fuqishëm ka ardhur pjesërisht sepse Trump është në krye të sondazheve për emërimin presidencial të Partisë Republikane
Propozimi nga kandidati kryesor republikan në garën presidenciale në Shtetet e Bashkuara, Donald Trump që të gjithë myslimanët të ndalohen për t’u futur në SHBA, ka shkaktuar një reagim të zemëruar në gjithë botën. Në Britani, një peticion zyrtar në internet ku bëhet thirrje që atij t’i ndalohet hyrja në vend, ka mbledhur mbi 100 mijë firma, çka do të thotë se do të shqyrtohet mundësia e debatimit të tij në parlament. Tasmina Ahmed-sheikh, ligjvënëse britanike: Zoti Trump tha se në disa lagje myslimane në Londër, policët druhen për jetën e tyre. Në një ndërhyrje të rrallë, kryeministri britanik David Cameron dhe Kryetari i Bashkisë së Londrës, Boris Johnson dënuan komentet e tij si të keqinformuara dhe përçarëse. Në Paris, plagët psikologjike të shkaktuara nga sulmet terroriste të Shtetit Islamik janë ende të hapura. Por shumë parizienë i dënuan komentet e zotit Trump. Mathilda Adrovic, banore e Parisit: Indonezia ka popullsinë më të madhe myslimane të botës. Banorët në Xhakarta, menjëherë hodhën poshtë pretendimin e zotit Trump se myslimanët përbëjnë rrezik. Anis Ekayani, banore e Xhakartës: Zoti Trump ka lënë të kuptohet se Shtetet e Bashkuara duhet të kishin marrë nën kontroll fushat irakiane të naftës dhe t’ua kishin dhënë fitimet veteranëve amerikanë të luftës. Prandaj propozimi i tij për të ndaluar myslimanët është pritur me zemërim nga irakianët. Abbas al-Bayati, ligjvënës irakian: Shtetet e Bashkuara ofrojnë numrin më të madh të vendeve për sistemimin e refugjatëve në botë, në bazë të programeve të Kombeve të Bashkuara. Nga selia e saj në Gjenevë, UNHCR-ja tha se ky shembull nga Shtetet e Bashkuara minohet nga komentet e Trumpit. Melissa fleming, zëdhënëse e UNHCR-së: Analistët thonë se komentet e zotit Trump kanë shkaktuar një reagim kaq të fuqishëm global, pjesërisht sepse ai është në krye të sondazheve për emërimin presidencial të Partisë Republikane.